Okresná prokuratúra Bratislava IV 
Hanulova 9/A, 844 61 Bratislava 4	

Číslo: 1 Pv 346/15/1104	Bratislava IV, 23.09.2015 
EEČ : 2-11-68-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Bratislava IV 

Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX, Slovensko
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

napriek zákonnej vyživovacej povinnosti prispievať na výživu svojej dcéry XXXXX, nar. XXXXX, trvale bytom XXXXX, XXXXX vyplývajúcej mu z ustanovenia § 62 zákona o rodine, deklarovanej mu i rozsudkom Okresného súdu XXXXX XXXXXp. zn. XXXXX zo dňa XXXXX vykonateľným dňa XXXXX, ktorým bol zaviazaný prispievať na výživu dcéry XXXXX sumou 190,-- € mesačne vždy do 15. dňa v mesiaci vopred k rukám matky XXXXX, nar. XXXXX, si túto svoju povinnosť neplnil od marca 2015 do augusta 2015, v dôsledku čoho mu vznikol na výživnom dlh vo výške 1.140,-- €, pričom v tomto období nebol evidovaný na úrade práce, dávky v hmotnej núdzi nepoberal a nebol nikde riadne zamestnaný,   

lebo zanikla trestnosť činu  
 
Odôvodnenie:
Poverený príslušník Obvodného oddelenia PZ XXXXX OR PZ XXXXX XXXXX realizoval pod sp. zn. XXXXX trestné stíhanie obvineného XXXXX pre prečin zanedbania povinnej výživy podľa § 207 ods. 1 Trestného zákona, pričom dňa 21.09.2015 predložil na prokuratúru vyšetrovací spis s návrhom na zastavenie trestného stíhania z dôvodu zániku trestnosti činu v zmysle § 215 ods. 1 písm. h/ Trestného poriadku. 
	Preskúmaním vyšetrovacieho spisu som zistila, že uznesenie o vznesení obvinenia bolo XXXXX doručené poštou dňa 09.07.2015, avšak ku skutku vypočutý nebol. S povereným príslušníkom PZ komunikoval len telefonicky ohľadom doplatku sumy dlžného výživného. 
	Poškodená XXXXX vo svojich výpovediach uviedla, že obvinený jej na výživu dcéry XXXXX neprispieva žiadnym spôsobom od marca 2015. S dcérou býva u svojej matky, ktorej prispieva na spoločné bývanie. Okrem toho platím dcére príspevok za materskú škôlku a poistenie. Je riadne zamestnaná i keď pracuje len na polovičný úväzok. Obvinený sa s dcérou stretáva len nepravidelne, naposledy ju videl v apríli 2013. Ďalej uviedla, že poštou jej obvinený uhradil čiastky dlžného výživného, a to v júli 2015 sumu 570,-- €, v auguste 2015 sumu 190,-- € a v septembri 2015 sumu 380,-- €, či je celková suma 1.140,-- € predstavujúca dlžné výživného od marca do augusta 2015. O týchto platbách predložila do spisu poštové poukážky. Neplatenie výživného na dcére nezanechalo žiadne nepriaznivé následky. 
Okrem toho sa v spise nachádzajú listinné dôkazy – rozsudok súdu o určení výšky výživného a rodný list dieťaťa, ktorý preukazuje, že obvinený je otcom maloletej XXXXX. Zo správ z príslušných úradov zabezpečených na obvineného vyplýva, že aktuálne nemá evidovaného žiadneho zamestnávateľa, nie je evidovaný na úrade práce a dávky v hmotnej núdzi nepoberá. 
	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu. 
	Podľa § 86 ods. 1 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	Vyhodnotením všetkých doteraz vykonaných dôkazov možno konštatovať, že skutok sa stal, je trestným činom a jeho páchateľom je obvinený XXXXX, ktorý však využil ustanovenie o účinnej ľútosti a dlžné výživné zaplatil v priebehu prípravného konania. Vzhľadom na to, že neplatenie výživného nezanechalo na dieťati žiadne trvalo nepriaznivé následky, trestnosť činu zanikla a preto som jeho trestné stíhania zastavila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresná prokuratúra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Monika Zámečníková 
	 prokurátorka